পশ্চিম ইলিশা ইউনিয়ন

৩নং পশ্চিম ইলিশা ইউনিয়ন বাংলাদেশের, ভোলা জেলার অন্তর্গত ভোলা সদর উপজেলার একটি ইউনিয়ন।

 আয়তন 
৩নং পশ্চিম ইলিশা ইউনিয়নের আয়তন ৮,১৮৪ একর।

 প্রশাসনিক কাঠামো 
পশ্চিম ইলিশা ইউনিয়ন ভোলা সদর উপজেলার আওতাধীন ৩নং ইউনিয়ন পরিষদ। এই ইউনিয়নের প্রশাসনিক কার্যক্রম ভোলা সদর থানার আওতাধীন। এটি জাতীয় সংসদের ১১৫নং নির্বাচনী এলাকা, ভোলা-১ এর অংশ। ইউনিয়নে মোট ০৯ টি ওয়ার্ড রয়েছে। ইউনিয়ন টির কার্যালয় ভোলা-বরিশাল মহাসড়ক সংলগ্ন হাওলাদার বাজার নামক স্থানে অবস্থিত, যা জেলা শহর থেকে ১০কিঃমিঃ দূরে।

 চেয়ারম্যান 
জনাব জহিরুল ইসলাম জহির। সাবেক ক্ষমতাসীন দল বাংলাদেশ আওয়ামী লীগ থেকে নমিনেশন প্রাপ্ত। তিনি ৫ই জানুয়ারী ২০২২ইং সালের নির্বাচনে বিপুল ভোটে জয়লাভ করে, ৫ বছরের জন্য ৩নং পশ্চিম ইলিশা ইউনিয়ন পরিষদের চেয়ারম্যান নির্বাচন হন। ২০২৪ইং সালের ০৫ আগস্টে শেখ হাসিনা সরকার পদত্যাগ করলে, পরিবর্তনের হাওয়া উক্ত ইউনিয়ন পরিষদেও ছোয়া লাগে। বর্তমানে উক্ত ইউনিয়নের চেয়ারম্যানের আসন শূন্য। 

 জনসংখ্যা 
২০১১ সালের আদমশুমারি অনুযায়ী ৩নং পশ্চিম ইলিশা ইউনিয়নের মোট জনসংখ্যা ৩৫,৪৯৬ জন। এর মধ্যে পুরুষ ১৭,১৮৭ জন এবং মহিলা ১৮,৩০৯ জন। মোট পরিবার ৭,৫৪৩টি। 

জনশুমারি ও গৃহগণনা ২০২২ইং সাল অনুযায়ী ৩নং পশ্চিম ইলিশা ইউনিয়নের মোট জনসংখ্যা - ৪০,৪৯৪জন। পুরুষ - ১৯,৩৪০ জন এবং মহিলা - ২১,১৫৪ জন। মোট পরিবার - ৯৬০৪টি। 

 শিক্ষা 
জনশুমারি ও গৃহগণনা ২০২১ অনুযায়ী ৩নং পশ্চিম ইলিশা ইউনিয়নের সাক্ষরতার হার ৭০%।

 আরও দেখুন 
 ভোলা সদর উপজেলা
 ভোলা সদর থানা
 ভোলা জেলা

 তথ্যসূত্র 

 বহিঃসংযোগ 

বিষয়শ্রেণী:ভোলা সদর উপজেলার ইউনিয়ন